Here is a page extracted from Wikipedia that may contain CSS, HTML, and a lot of unformatted text.

Title: Linache d'os Latas
Content: O Linache de Latas ye una historica familia noble infanzona d'orichen aragonés que as suyas primeras referencias que amaneixen documentadas son con las formas Latas y Lata. Proceden as familias d'iste apelliu d'as montanyas d'o primitivo Reino d'Aragón en a cual ye a metat norte de l'actual provincia de Uesca.

Historia 

Se sitúa l'orichen cheografico d'o Linache en o lugar de Latas, que o suyo nombre prenioron, perteneixient a o municipio de Sardas, d'o partiu chudicial de Chaca. Asinas mesmo, a Gran Enciclopedia Aragonesa afirma que o Linache d'os Latas ye de infanzons aragoneses y detalla l'abance d'os Latas que en a localidat de Villamayor tendrán casal dende l'anyo 1655, en a ciudat de Zaragoza dende 1681, en Taust dende 1731, en Almudévar dende 1731 y en Sobradiel dende 1775, tot ixo seguntes datos d'a Reyal Audiencia d'Aragón. Ya en o sieglo XVI, se documenta a os infanzons Antonio de Latas, Martín de Latas y Miguel de Latas, naixius d'as poblacions zaragozanas de Villamayor y Lecinyena, y en a ciudat de Zaragoza, respectivament.

Heraldica 

A obra "Repertorio de Blasones de la Comunidad Hispánica"  replega a descripción d'as siguients armas representativas d'os Latas: Escudo cuartelau: 1º y 4º: en gules, una torre de plata, sobre ondas d'augua de azur y plata, y 2º y 3º: en oro, dos faixas de azur. Las armas se completan, por a noble condición que atorga a infanzonía, con una corona consistent en un cerclo d'oro enriquiu u engastau de piedras preciosas.

Referencias

Enlaces externos 
  Gran Enciclopedia Aragonesa.
  Infanzonías, las pruebas de nobleza en los archivos aragoneses.

Latas
Latas